Програмен език PHP

PHP е език за програмиране с отворен код, широко използван главно за сървърни приложения и разработване на динамично уеб съдържание. Пример за PHP приложение е MediaWiki, софтуерът, използван от Уикипедия. Автор на езика е датчанина с канадски произход Размус Лердорф.
1 Преглед
PHP е скриптов език със синтаксис базиран на C и отчасти Perl. Използва се предимно в Уеб среда за създаване на широк кръг от услуги. Той е един от най-популярните езици за програмиране в Интернет и популярността му расте непрекъснато.
PHP се разпространява под отворен лиценз, който по своята същност е BSD лиценза, и който позволява безплатно разпространяване на програмния код на интерпретатора на езика, както и създаването на деривати под други лицензи с уговорката, че тези деривати не могат да включват PHP в името си. Фактът, че PHP се разпространява безплатно го прави удачен избор за изграждане на Уеб сървър базиран изцяло на безплатни продукти - GNU/Linux, Apache, MySQL/PostgreSQL и др.
Самият език е преносим на много изчислителни архитектури и операционни системи като Windows, GNU/Linux, UNIX, Mac OS X.
Съществуват множество модули (разширения) за PHP, които добавят различни функционалности и позволяват много по-бързо и ефективно разработване.
Такива допълнителни функционалности към езика са:
* функции за обработка (създаване, редактиране ...) на изображения
* функции за работа с низове и регулярни изрази
* функции за работа с XML съдържание
* функции за работа със сокети (гнезда)
* функции за дата и час
* математически функции
* функции за компресия и шифриране/дешифриране
* функции за COM и .NET за (Windows)
* функции за SOAP
* функции за работа с различни СУБД
* функции за работа с принтер
* функции за създаване на приложения с графичен потребителски интерфейс базирани на библиотеката GTK
* и много други.
PHP може да работи с всички модерни системи за управлени на релационни бази данни, като MySQL, PostgreSQL, Microsoft SQL Server, Oracle, SQLite и д.р.
На на PHP се намира обширна библиотека с информация за езика и модулите му, която може да се използва и за основно запознаване с езика, и като справочник по време на работата с него.
Поради отворения характер на езика съществуват множество потребителски групи в България и по света посветени на програмирането с PHP, където всеки може да получи помощ в работата си с този език.
2 История
Началото на PHP е поставено от Размус Лердорф (Rasmus Lerdorf) през 1994 г., въпреки че самият Лердорф смята 1995-та за рождената година на PHP, защото тогава „отваря“ кода на новия език за програмиране. В началото Размус създава Perl скриптове за следене на посещенията на резюмето на личната му страница, които в последствие пренаписва и така се създава първата версия на PHP (тогaва означаващо Personal Home Page).
През 1997 двамата израелски студенти Andi Gutmans и Zeev Zuraski пренаписват целият език, констарирайки множеството бъгове и отчасти неправилни концепции за строеж на програмен език и по-късно известяват Размус с техните предложения. Той ги приема и така се създава основният екип от разработчици (PHP Core team), който по-късно се превръща в групата на PHP (PHP group).
През 1997 г. двамата израелски студенти Зеев Сураски (Zeev Suraski) и Анди Гутманс (Andi Gutmans) заедно с Размус Лердорф добавят нови функционалности и API за допълнителни модули към езика и така се създава PHP 3. Сураски и Гутманс пренаписват отново ядрото на езика и създават Zend engine през 1999. Пренаписването е направено основно от Сураски и Гутманс като курсов проект по време на тяхното обучение в университета, който посещават. Пренаписването е в следствие на факта, че кодът на PHP2 е бил труден за поддръжка и доста нестабилен.
През 2005-та бяха чествани 10 години PHP, наред с 10 години MySQL.
До сега през годините ядрото на PHP е претърпяло много промени, като най-забележимите са следните:
* 22 Май 2000 г. - излиза версия 4 на PHP основана на Zend Engine 1.0
* Юли 2003 г. - версия 5 на PHP основана на Zend Engine II
* 2005 г. - Уникод функционалност
3 Синтаксис и семантика
PHP действа главно като филтър, който взема съдържанието на файла и специалните PHP инструкции, като ги конвертира във вид за показ.
Тук има пример за код, който показва "Здравей, Свят":
<?php
echo 'Здравей, Свят!';
?>
PHP просто изпълнява кода в рамките на своите граници, като <?php ?>. Границите <? ?> са идентични като функционалност, но това зависи от настройките на сървъра. Всичко извън рамките се изпраща директно към изхода, без да бъде изпълнявано от PHP. Горният пример е еднакъв с долния текст (и наистина е конвертиран в този вид):
Здравей, Свят!
Предимството на PHP е, че позволява командите му да бъдат влагани в HTML документите, като крайните потребители не могат да видят изходния код на писан на PHP, който преработва всичко извън рамките му:
<?php
// PHP код
?>
обикновен HTML код
<?
// още PHP код
?>
4 Променливи в PHP
Имената на променливите в PHP винаги започват със символа $, и не могат да съдържат други знаци освен числа, латински букви и долна черта (_). Има няколко типа променливи - числови, текстови, логическа, масиви и обекти.
5 Предимства на езика
* PHP работи на множество операционни системи (Unix, Linux, Windows, BSD) и уеб сървъри (Apache, ISS)
* PHP е лесен и ефективен за разработване
* PHP изпълнява бързо код
* PHP е безплатен и се разпространява под лиценза на BSD
* PHP може да бъде лесно модифициран и адаптиран към нуждите на прилагащата го организация
* PHP е създаден за разработката на уеб приложения
* Поддръжката за PHP разработчици е гарантирана от множеството форуми и приложения на общността
* PHP е вече широко разпространен в световната мрежа
* PHP не изисква особени умения от разработчици работили на структурни езици
* По аналогия с Perl към стандартните класове на PHP могата да бъдат писани и много допълнителни модули.
6 Критики
* В по-старите версии на езика по подразбиране съществува функция, чрез която крайните потребители могат да подават направо променливи към PHP скрипта (register_globals). Настройката по подразбиране е премахната от версия 4.2.0, но съществуват все още много стари приложения, които предполагат употребата на тази функция
* PHP не поддържа напълно Unicode. Пълната поддръжка се предвижда в PHP 6.
* PHP не поддържа именни пространства - т.е. всички функции се намират в едно именно пространство.
* съществуват много функции на библиотеки с идентична функционалност
* PHP не поддържа нишки (threads) като част от езика, което прави обработката на големи масиви данни много трудна: страницата не се зарежда преди целият масив от данни да е преработен и ако потребителят прекъсе зареждането и (и уеб сървъра разрешава прекъсване на заявката) прекъсва и обработката на данните.
6.1 Модули за достъп до база от данни
PHP поддържа връзки към следните СУБД (Системи за Управление на База от Данни) - MySQL, PostgreSQL, SQLite ja Oracle. Oсвен това чрез ODBC съществува и общ интерфейст със следните СУБД - Adabas D, IBM DB2, iODBC, Solid и Sybase SQL Anywhere.